Sayyid

Sayyid () (jamak sādah ) dalam bahasa beerti Tuan. Ialah gelaran kehormatan, merujuk kepada lelaki yang memiliki keturunan dari "Rasulullah", Muhammad melalui cucu baginda dari Hassan bin Ali dan Hussein bin Ali, melalui perkahwinan anak perempuan Nabi iaitu Fatimah az-Zahra dan menantu serta sepupu baginda Ali bin Abi Talib.

Anak-anak perempuan golongan berketurunan sayyid diberi gelaran Sayyidah, Alawiyah, Syarifah, atau Sharifah. Anak kepada seorang wanita Sayyidah yang berkahwin dengan lelaki biasa yang tidak memiliki jurai keturunan Sayyid pula tidak layak mendapat gelaran Sayyid, walau bagaimanapun mereka berhak mendapat gelaran Mirza kerana berasal dari susur ibu berketurunan Sayyidah. Sayyid secara definisinya merujuk kepada cabang suku kaum Arab Bani Hashim, klan dari kaum Arab Quraisy yang bersambung terus kepada Adnan dan kemudiannya bersambung terus kepada Ismail dan bapanya Ibrahim.

Dalam Dunia Arab, Sayyid boleh disamaertikan dengan perkataan bahasa Melayu beerti Tuan atau "Kerabat Termulia, kerana golonga Sayyid ini berasal dari junjungan besar Muhammad. Ini juga berkait dengan penggunaan perkataan sidi (dari bentuk kontrak sayyidī, bermaksud 'juraiku') yang digunakan dalam Dialek Arab Maghribi. Sesetangah Sayyid mengambil gelaran Syeikh sebagai ganti.

Golongan Alevi menggunakan sebutan seyyid (dari bahasa Turki) sebagai gelaran kehormat sebelum menggunakan gelaran sufi mereka. El Cid, ialah nama yang diberikan kepada pahlawan Sepanyol yang terkenal pada abad ke 11 Masihi. Dipercayai nama ini berasal dari perkataan (As-Sayyid). As-Sayyid juga digunakan sebagai gelaran bagi merujuk kepada putera atau raja dalam sistem monarki Kesultanan Oman.

Sedangkan Kerajaan-Kerajaan di Nusantara ini yang berdasarkan kajian sejarah adalah keturunan Ahlul Bayt (Syarif / Sayyid) diantaranya adalah : Kesultanan Brunei, Kesultanan Sambas, Kesultanan Sulu, Kesultanan Perlis, Kesultanan Siak Sri Indrapura, Kesultanan Cirebon, Kesultanan Banten, Kesultanan Pontianak dan Ketuanan Kubu.

Penterjemahan

Pengguna yang memakai aksara Latin dalam menerjemah perkataan "sayyid" dari bahasa Arab biasanya akan menukarnya kepada perkataan "Syed" apabila berimigrasi di wilayah Asia Selatan dan Asia Tenggara, kerana sebutan masyarakat disana lebih mudah mengadaptasi dengan bunyi "e" dalam aksara sebutannya.

Gelaran-gelaran lain 

Jurai keturunan Sayyid Hassani yang memerintah Makkah, Madinah, Iraq dan kini memerintah di Jordan, dari kalangan kerabat Wangsa Hasyimiah, mewujudkan gelaran 'Sharif' (jamak; Ashraf). 'Sharif' dikhususkan bagi keturunan Hassan bin Ali, manakala Sayyid pula dikhususkan bagi keturunan Hussein bin Ali. Walau bagaimanapun, sejak pasca era-Wangsa Hasyimiah bermula, terma Sayyid telah menjadi penanda kepada kedua-dua belah pihak keturunan Hassan dan Hussein. Arab Syiah pula menggunakan terma Sayyid dan Habib bagi merujuk kepada keturunan Hassan dan Hussein.

Lihat juga 
 Azmatkhan
 Abbasi
 Sadaat-e-Bilgram
 Sayyid of Gujarat
 Hallaur
 Gardēzī Sadaat
 Sadaat Amroha
 Saadat-e-Bara
 Ba'Alawi
 Bawazir
 Sayyid Qutb
 Kohein (bersamaan dengan gelaran Yahudi)
 Mashwanis

Rujukan

Pautan luar 
 Ba'Alawi Sadah of Hadhramaut 
 GILANI Sayyads of Masanian Sharif 
 Ba`alawi.com Ba'alawi.com | The definitive resource for Islam and the Alawi Ancestry
 Sayyid Trust
 Jamaiat Hanfia Qadria Mahmoodia
 The BaAlawi Genealogy
 

Arabic words and phrases
Fatimah
Hashemite people
Islamic terms
Gelaran hormat Islam
Muhajir communities
Muhammad
Muslim communities of India
Punjabi tribes
Pakistani people of Arab descent
Sindhi tribes
Social groups of Pakistan
Social groups of Punjab (Pakistan)